2. sz. melléklet

Helyreállítási utáni elvárt állapot
A terület helyreállítás magában foglalja a már meglévő újulat fejlődése érdekében és az erdősülés megóvását, illetve a munkálatok során okozott károk (utak, nyiladékok) helyreállítását. Az erdősülés helyreállítás során a Vevő köteles az érintett területeken a sérült újulatot tőre vágni. A teljesítés határideje: Fakitermelés, faanyag kiszállítása, vágástakarítás Terület helyreállítás 2026.12.31. Az egyes munkaműveletek esetében az Eladó természetvédelmi célból időbeli korlátozásokat határozhat meg.
Szakmai minimumkövetelmények
A fakitermelés és a vágástakarítás szakmai előírásai:
Fakitermelés és közelítés
A fakitermelés csak az Eladó által kijelölt területeken történhet. A fakitermelés és közelítés alapos körültekintéssel, a visszamaradó hagyásfák, hagyásfa-csoportok, és az egyéb kíméleti területek megóvásával, valamint a munka-, baleset-, tűz- és erdővédelmi szabályok betartásával valósítható meg. Az Eladó a fakitermelés megkezdése előtt térképvázlaton megjelölve rögzíti a lehetséges közelítő nyomokat. Ettől eltérni csak az Eladó szerződésben meghatározott képviselőjének írásbeli hozzájárulása esetén lehet.
Faanyag felkészítése, készletezése
A faanyag felkészítése a vágásterületen belül – annak kis területe miatt –  nem valósítható meg. Az Eladó a fakitermelés megkezdése előtt térképvázlaton megjelölve rögzíti a lehetséges készletezési helyeket. Ettől eltérni csak az Eladó szerződésben meghatározott képviselőjének írásbeli hozzájárulása esetén lehet.
Faanyag kiszállítása
A faanyag erdőterületről történő kiszállítása az erdei nyiladékokon és erdei utakon történhet. Az Eladó a fakitermelés megkezdése előtt térképvázlaton megjelölve rögzíti a faanyag erdőterületről történő kiszállításának lehetséges útvonalát. Ettől eltérni csak az Eladó szerződésben meghatározott képviselőjének írásbeli hozzájárulása esetén lehet. A Vevő köteles a tulajdonát képező faanyag fent meghatározott határidőre történő elszállítására, ellenkező esetben az Eladó a hibátlan teljesítésigazolás kiadását megtagadja.
Vágástakarítás
A Vevőnek vágástakarítást kell végeznie a tarvágással érintett erdőrészletekben, melynek során a helyreállítási munkálatokat akadályozó, területen maradt vastagfát (5 cm felett) el kell távolítani, illetve a vékonyfát (5 cm alatt) legalább 0,5 m-re darabolva az erdőrészletben egyenletesen el kell teríteni.
